Sasnava
Sasnava – miestelis Marijampolės savivaldybėje, prie kelio  230  Mauručiai–Vinčai–Puskelniai . Seniūnijos ir seniūnaitijos centras. Stovi mūrinė Sasnavos Švč. Mergelės Marijos Vardo bažnyčia (pastatyta 1938 m.), yra Sasnavos vidurinė mokykla, Sasnavos aerodromas, biblioteka, paštas (LT-69094). Veikia zuikių muziejus. Yra tarybinių karių kapai. Miestelis pasižymi savo kraštovaizdžiu, pietiniu pakraščiu teka Sasna (dešinysis Šešupės intakas), telkšo Sasnavos tvenkinys.